घायल पड़ी रही नीलगाय, नहीं पहुंचा प्रशासन
करनाल|खेतों सेभटकर एक नीलगाय शुक्रवार सुबह 10 बजे मुगल कैनाल मार्केट में पहुंच गई। इस दौरान कुत्ते उसके पीछे पड़ गए। कुत्तों के चंगुल से स्वयं को बचाते हुए नीलगाय मुगल कैनाल के पार्क में पहुंच गई। वहां भी कुत्तों ने पीछा नहीं छोड़ा तो वह पार्क की ग्रील से कूदकर भागने लगी, लेकिन इस दौरान वह ग्रिल में उलझकर गंभीर रूप से घायल हो गई। जिसकी सुध जिला प्रशासन और वन विभाग के स्टाफ ने दो घंटे बाद भी नहीं ली। दोपहर 12 बजे गौरक्षा दल के सदस्य गौशाला की गाड़ी में उठाकर उपचार के लिए लेकर गए।
जैसे ही नीलगाय पार्क से बाहर छलांग लगा रही थी तो ग्रिल की ऊंचाई अधिक होने के कारण वह ग्रील में फंस गई। इस कारण उसके पेट में ग्रील के सरिए घुस गए। जैसे-तैसे कर नीलगाय ग्रिल से निकली तो वह सड़क पर जा गिरी, जिससे उसके पैरों, आंख, मुंह जबाड़े पर काफी चोट आई।
नीलगायश्रीराधा गौशाला में भर्ती
गौरक्षादल के सदस्य संदीप ने बताया कि जिला प्रशासन की ओर से कोई मदद मिलने पर उसने श्रीराधा कृष्ण गोशाला की एंबुलेंस को बुलाया। इसके बाद वह उसे गांव उचानी स्थित पशुओं के अस्पताल लेकर गया, जहां क्रिसमस-डे की सरकारी छुट्टी होने के कारण ताला बंद मिला। इसके बाद उसे उपचार के लिए वापस अर्जुन गेट स्थित श्रीराधा गौशाला लाया गया, जहां उसका इलाज चल रहा है।
hin_Deva hin_Deva hin_Deva bho_Deva hin_Deva